b"\n_START_ARTICLE_\nKondensacija\n_START_PARAGRAPH_\nKondensacija (lot. condensatio 'sutir\xc5\xa1tinimas')\xc2\xa0\xe2\x80\x93 \xc5\xa1aldom\xc5\xb3 arba vienu metu \xc5\xa1aldom\xc5\xb3 ir slegiam\xc5\xb3 duj\xc5\xb3 ar gar\xc5\xb3 virtimas skys\xc4\x8diu arba kietuoju k\xc5\xabnu. Kondensacija yra egzoterminis procesas, kurio metu i\xc5\xa1siskiria \xc5\xa1iluma. Pagal energijos tverm\xc4\x97s d\xc4\x97sn\xc4\xaf, kiek buvo sugerta energijos virimui, tiek jos atiduodama atvirk\xc5\xa1tinio proceso\xc2\xa0\xe2\x80\x93 kondensacijos\xc2\xa0\xe2\x80\x93 metu. Kondensacija vyksta temperat\xc5\xabroje, kuri yra \xc5\xbeemesn\xc4\x97 u\xc5\xbe kritin\xc4\x99 ir sutampa su vadinam\xc4\x85ja gar\xc5\xb3 \xc4\xafsotinimo temperat\xc5\xabra arba Rasos ta\xc5\xa1ku. D\xc4\x97l kondensacijos rei\xc5\xa1kinio gamtoje susidaro rasa, r\xc5\xabkas, \xc5\xa1erk\xc5\xa1nas, debesys, sniegas. Kondensacija gamtoje prasideda, kai oro temperat\xc5\xabra nukrenta \xc5\xbeemiau Rasos ta\xc5\xa1ko ir oras tampa prisotintas vandens gar\xc5\xb3. Vandens garams virstant vandeniu arba ledo kristalais 0\xc2\xa0\xc2\xb0C temperat\xc5\xabroje i\xc5\xa1siskiria \xc5\xa1iluma._NEWLINE_Taip pat terminu kondensacija apib\xc5\xabdinamas polimerizacijos b\xc5\xabdas, kai tarpusavyje jungiantis dviem monomerams, atsiskiria smulkios molekul\xc4\x97s. Biopolimer\xc5\xb3 sintez\xc4\x97s metu paprastai i\xc5\xa1siskiria vandens molekul\xc4\x97s, nes nuo nuo vieno monomero atskyla hidroksilo grup\xc4\x97, nuo kito vandenilio atomas."